หนูรู้สึกเหนื่อยและรู้สึกท้อกับอะไรหลายๆอย่างหนูรู้สึกว่าหนูเป็นตัวปัญหา...บางทีหนูก็ร้องไห้ออกมาออกมาแบบไม่มีสาเหตุหนูรู้สึกว่าหนูไม่ค่อยเหมือนเดิมจากคนที่เข็มแข็งไม่ค่อยจะร้องไห้ง่ายๆก็กลับกลายเป็นคนที่อ่อนแอไปซะงั้น.. หนูชอบเป็นคนที่เก็บคำที่โดนด่าโดนดูถูกกลับมาคิดที่บ้านและก็จะร้องไห้ออกมาเมื่อคิดถึงเรื่องนี้บางทีถ้าหนูโดนด่าหรือโดนว่าหนูรู้สึกเหม่อหรือใจสั่นเลยนะคะบางทีก็แอบคิดนะคะว่าทำไมโลกถึงได้ใจร้ายแบบนี้.. หนูควรไปพบไมค่ะ
สวัสดีค่ะ อาการเหนื่อยและท้อจากปัญหาต่างๆในชีวิตนั้นเกิดขึ้นได้ค่ะ แต่หากยังมีปัญหานั้นเรื้อรังนานๆ อาจทำให้เกิดภาวะซึมเศร้า โรคซึมเศร้า หรือความผิดปกติทางอารมณ์ได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ หากเป็นติดต่อกันเกิน 2 สัปดาห์ขึ้นไปมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้อาจจะจัดว่าเป็นโรคซึมเศร้าได้ ควรไปพบจิตแพทย์เพื่อประเมินสภาพจิตเบื้องต้น และรักษาอย่างเหมาะสมแนะนำการรักและเห็นค่าตัวเองให้มากๆค่ะ ไม่ต้องเก็บคำพูดของคนอื่นมาใส่ใจมาก ขอให้มั่นใจในตัวเอง ชีวิตคนเรามีขึ้นและลงได้ค่ะ ขอให้ตั้งสติแก้ไขปัญหาต่อไป